42 HISTOIRE DES PLANTES. 
in columnam brevem apice peltatam connata ; antherarum loculis 4 ad 
marginem sessilibus, transverse rimosis. Flos fæmineus insymmetricus ; 
sepalo À («bracteola »), 4-laterali; petalo 1, sepalo opposito, integro 
v. 2-fido. Carpellum 1, excentricum hberum ; ovario 1-loculari ; ovulis 
2 placentæ petalo sepaloque antepositæ insertis ; altero hemitropo des- 
cendente ; micropyle supera; altero minuto abortivo v. demum 0 ; stylo 
3-dentato v. 3-fido ; lobis nunc 2-fidis. Drupa subglobosa v. obovoidea 
valde hippocrepica ; styli cicatrice a basi parum remota ; putamine cam- 
pylotropo compresso, dorso tuberculato, latere utroque excavato; pro- 
cessu intruso. Semen hippocrepiforme ; albumine carnoso tenui; 
embryonis linearis cotyledonibus appressis. — Frutices v. suffrutices 
scandentes v. rarius erecti; foliis alternis variis; floribus masculis in 
cymas valde ramosas; fœæmineis in racemos cymiferos sæpe breviores 
dispositis; inflorescentiis singulis parvis sæpius ad axillas bractearum 
rotundarum fasciculatis; v. rarius cymæ sexus utriusque breves et pau- 
cifloræ. (Orbis tot. reg. trop.) — Vid. p.16. 
29. Cyclea Arx. — Floris masculi sepala 4-8 in calycem campanu- 
latum, tubulosum v. imflato-globosum coalita. Petala totidem plus minus 
coalita. Stamina in columnam centralem apice peltatam connata ; antheris 
tot quot sepala ad marginem adnatis, 1-locularibus et transverse rimosis. 
Floris fæminei calyx 1-sepalus ; petalis 2 lateralibus. Carpellum 1 ; stylo 
3-5-fido. Drupa ovoidea v. subglobosa; styli cicatrice a basi parum 
remota; putamine dorso tuberculato; processubus ex utroque latere 
intrusis, loculos 2 spurios claudentibus. Semen hippocrepicum; em- 
bryonis parce albuminosi cotyledonibus appressis. — Folia peltata 
v. cordata. Flores in racemos valde ramosos dispositi. (Asia trop.) — 
Vid. fe 18. 
30. Stephania Lour. — Floris masculi sepala libera 6-12, 2-seriata. 
Petala 3-6, breviora crasso-carnosula. Stamina in columnam apice 
peltatam connata ; antheris ad marginem sessilibus, demum in annulum 
horizontalem confluentibus. Floris fæminei sepala 3-5. Petala marium. 
Carpellum 1 (Cycleæ). Drupa Cycleæ ; putamine utroque latere exca- 
vato ; processubus perforatis intrusis. Semen Cycleæ.— Folia plerumque 
peltata. Flores in umbellas (?) simplices compositasve dispositi. (Asia, 
Australia trop.) — Vid. p. 19. 
